Tə myǎtsíg nâ é mod m̀bɔ́g ā nə m̀bə̂ mod, bɔ̂ bə́ zā tsíg nālá ású dáán, dzuán, bɔ̂ bə́ dzu mínā.Váán, bɔ̂ bə́ və̄ mínā: báyi wa bə́g á kús, bə́ fūdí wā á ésōá, bə́ yíni, bə́ suguzu, á túd. Amú ábím ésəŋ ǒ sə̄ŋ é mod m̀bɔ́g, ńdɔ̄ fə̄ bɔ̂ báyi wa səŋ.Bǐ yəm yén bod ngɔ́l 39Ńdɔ Yésus a ngáku bəyə́gē bóé ńkaná, nyé nâ: “Yə ǹdíndím ó nə dzǎm bi ńdíndím ḿbɔ̄g á ńtūm ? Ngǎ bə́sə̄ bə́bɛ̄ bâyi ku ébē? 40Ǹyə́ge ǎ lǒd kig ǹyə́gələ woé; ngə́ ńyə́ge ǎ kwí yǎ á ńkōŋ ńyə́gələ, ǎ kwí yǎ zīngí. 41Ású dzé wābəbə ékání é nə́ mānyɔ̄ŋ á dís, təge yén ńtuan ó lɔ́ɔ́ wāmēn á dís ? 42Éyə o nə́ dzǎm dzó ai mǎnyɔ̄ŋ yá naa: “Yangá, mə́ vāa wa ékání é nə́ wā á dís”, é wa o nə́ təge yén ńtuan ó nə́ wā é dís dóe ? Ǎ ḿvomvól mod, tádigi vaa ńtuan ó lɔ́ɔ́ wā á dís, ó zū á yēn ḿból ó nə̄ dzǎm vaa ékání é nə̄ mānyɔ̄ŋ á dís”. Bâyəm elé á bibumá, bâyəm mod á mim̀bɔán